Foto: Reuters Afg‘oniston shimolidagi Tohar viloyatida “Tolibon” jangarilarining politsiya bo‘limiga hujumi oqibatida 17 politsiyachi halok bo‘ldi. Bu haqda viloyat gubernatori vakili Javod Hajriyga iqtibos keltirgan holda Associated Press axborot agentligi xabar berdi. Taxminlarga ko‘ra, hujum mahalliy politsiya qo‘mondoniga qaratilgan bo‘lgan. Unga hech narsa qilmagan. “Tolibon” vakili Zabihulla Mujohid hujum uchun javobgarlikni o‘z zimmasiga olgan.